ജോലിക്കെത്തുന്ന കെ.എസ്.ആര്.ടി.സി ജീവനക്കാരെ തടഞ്ഞവര്ക്കെതിരെ കര്ശന നടപടി എറണാകുളത്ത് ജീവനക്കാരെ തടഞ്ഞത് പ്രാകൃത നടപടി: മന്ത്രി ആന്റണി രാജു തിരുവനന്തപുരം: ജോലിക്കെത്തുന്ന കെ.എസ്.ആര്.ടി.സി ജീവനക്കാരെ തടഞ്ഞവര്ക്കെതിരെ കര്ശന നടപടിയുണ്ടാകുമെന്ന് ഗതാഗത മന്ത്രി ആന്റണി രാജു. എറണാകുളത്ത് കെ.എസ്.ആര്.ടി.സി ജീവനക്കാരെ തടഞ്ഞത് പ്രാകൃത നടപടിയാണ്. ജീവനക്കാരെ തടഞ്ഞവര്ക്കെതിരെ നടപടി സ്വീകരിക്കാന് മാനേജ്മെന്റിന് നിര്ദ്ദേശം നല്കിയിട്ടുണ്ട്. പണിമുടക്കുന്നത് പോലെ പണിയെടുക്കാനും അവകാശമുണ്ടെന്ന് മന്ത്രി ചൂണ്ടിക്കാട്ടി. സര്ക്കാര് ഡയസ്നോണ് പുറപ്പെടുവിച്ചിട്ടില്ല. ഡയസ്നോണ് മാനേജ്മെന്റ് പ്രഖ്യാപിച്ചതാണെന്നും നടപ്പാക്കാന് സര്ക്കാര് നിര്ദ്ദേശം വേണമെന്നും മന്ത്രി പറഞ്ഞു. കെ.എസ്.ആര്.ടി.സി തകര്ന്നാല് ആദ്യം ദുരന്തം അനുഭവിക്കുന്നത് ജീവനക്കാരാണെന്നും മന്ത്രി ഓര്മപ്പെടുത്തി. അതേസമയം, പണിമുടക്കില് പങ്കെടുക്കാത്ത ജീവനക്കാരെ ഉപയോഗിച്ച് ഇന്ന് പരമാവധി സര്വീസ് നടത്താന് കെ.എസ്.ആര്.ടി.സി സി.എം.ഡി നിര്ദ്ദേശം നല്കിയിട്ടുണ്ട്. സമരത്തില് പങ്കെടുക്കാതെ ഹാജരാകുന്ന ജീവനക്കാരെ ഉപയോഗിച്ച് സര്വീസുകള് അയക്കണമെന്നും അതിനായി ജീവനക്കാരെ മുന്കൂട്ടി നിയോഗിക്കണമെന്നുമാണ് നിര്ദ്ദേശം. ശമ്ബളപരിഷ്കരണം ആവശ്യപ്പെട്ടാണ് കെ.എസ്.ആര്.ടി.സിയി ജീവനക്കാര് പണിമുടക്ക് നടത്തുന്നത്. ഭരണ അനുകൂല യൂണിയനും ബി.എം.എസും 24 മണിക്കൂര് പണിമുടക്ക് പ്രഖ്യാപിച്ചപ്പോള് ഐ.എന്.ടി.യു.സി 48 പണിമുടക്ക് ആണ് പ്രഖ്യാപിച്ചത്. Stories you may Like